táyorenaṃ dvedhóddharanti táyormádhye sarpirāsécane kr̥tvā́ sarpirā́siñcati sruváṃ ca srúcaṃ ca sámmārṣṭyáthaitā́ odanā́vādā́yodaíti sruváṃ ca srúcaṃ cādā́yodaíti sá imā́mevá stīrṇāṃ védimabhimŕ̥śya paridhī́nparidhā́ya yā́vataḥ śákalān kāmáyate tā́vato 'bhyā́dadhātyáthaitā́ odanāvā́sādayati sruváṃ ca srúcaṃ cā́sādayatyúpaviśati hótā hotr̥ṣádane sruváṃ ca srúcaṃ cādádāna āha